**Απαιτείται υπεύθυνη δήλωση του Ν.1599/86 που θα βεβαιώνονται τα εξής:**

α) Δεν συντρέχει στο πρόσωπό μου ή στις σχέσεις μου με το άτομο που πρόκειται να παντρευτώ, κανένα από τα κωλύματα των άρθρων:

1350 του Α.Κ.: οι μελλόνυμφοι πρέπει να έχουν συμπληρώσει το 18ο έτος της ηλικίας τους.

1351 του Α.Κ.: ο ανίκανος για δικαιοπραξία δεν μπορεί να συνάψει γάμο.

1352 του Α.Κ.: το πρόσωπο που επιτελεί υπό δικαστική αντίληψη, συνάπτει γάμο με την συναίνεση του Αντιλήπτορα.

1354 του Α.Κ.: εμποδίζεται η τέλεση γάμου πριν λυθεί αμετάκλητα ή ακυρωθεί ο υπάρχων γάμος.

1356 του Α.Κ.: εμποδίζεται ο γάμος μεταξύ συγγενών εξ αίματος κατ’ευθείαν μεν γραμμή απεριόριστα, εκ πλαγίας δε μέχρι και του τέταρτου βαθμού.

1357 του Α.Κ.: εμποδίζεται ο γάμος μεταξύ συγγενών εξ αγχιστείας κατ’ευθείαν μεν γραμμή απεριόριστα, εκ πλαγίας δε μέχρι τρίτου βαθμού.

1360 του Α.Κ.: εμποδίζεται ο γάμος μεταξύ υιοθετημένου και αυτού που τον υιοθέτησε ή των κατιόντων του. Το κώλυμα υφίσταται και μετά την λύση της υιοθεσίας.